**Secțiunea III – Caiet de sarcini**

**Stații de lucru fixe și mobile**

Cuprins

[1 Introducere 3](#_Toc128657581)

[2 Contextul realizării acestei achiziții de produse 3](#_Toc128657582)

[2.1 Informații despre achizitor 3](#_Toc128657583)

[2.2 Informații despre contextul care a determinat achiziționarea produselor 4](#_Toc128657584)

[2.3 Informații despre beneficiile anticipate de către achizitor 4](#_Toc128657585)

[2.4 Alte inițiative/proiecte/programe asociate cu această achiziție de produse 5](#_Toc128657586)

[2.5 Cadrul general al sectorului în care achizitorul își desfășoară activitatea 5](#_Toc128657587)

[2.6 Factori interesați și rolul acestora, dacă este cazul 5](#_Toc128657588)

[3 Descrierea produselor solicitate 5](#_Toc128657589)

[3.1 Descrierea situației actuale la nivelul achizitorului 5](#_Toc128657590)

[3.2 Obiectivul general la care contribuie furnizarea produselor 5](#_Toc128657591)

[3.3 Obiectivul specific la care contribuie furnizarea produselor 5](#_Toc128657592)

[3.4 Produsele solicitate și operațiunile cu titlu accesoriu necesar a fi realizate 5](#_Toc128657593)

[3.4.1 Produse solicitate 6](#_Toc128657594)

[3.4.2 Disponibilitate 7](#_Toc128657595)

[3.5 Extensibilitate/Modernizare 7](#_Toc128657596)

[3.5.1 Garanție – pentru ambele loturi 7](#_Toc128657597)

[3.5.2 Livrare, ambalare, etichetare, transport și asigurare pe durata transportului – pentru ambele loturi 8](#_Toc128657598)

[3.5.3 Operațiuni cu titlu accesoriu (servicii asociate) 10](#_Toc128657599)

[3.5.4 Mediul în care este operat produsul 13](#_Toc128657600)

[3.5.5 Constrângeri privind locația unde se va efectua livrarea/instalarea 13](#_Toc128657601)

[3.6 Atribuțiile și responsabilitățile Părților 13](#_Toc128657602)

[4 Documentații ce trebuie furnizate achizitorului în legătură cu produsul 16](#_Toc128657603)

[5 Recepția produselor 16](#_Toc128657604)

[6 Modalități și condiții de plată 18](#_Toc128657605)

[7 Cadrul legal care guvernează relația dintre Achizitor și Furnizor (inclusiv în domeniile mediului, social și al relațiilor de muncă) 18](#_Toc128657606)

[8 Managementul/Gestionarea Contractului și activități de raportare în cadrul Contractului 19](#_Toc128657607)

[8.1 Activitățile în cadrul contractului 19](#_Toc128657608)

[8.2 Evaluarea performanței furnizorului 19](#_Toc128657609)

[9 Cerințe privind personalul de specialitate 20](#_Toc128657610)

[10 Modul de întocmire a Propunerii tehnice 20](#_Toc128657611)

[11 Alocarea riscurilor în cadrul contractului, măsuri de gestionare a acestora 22](#_Toc128657612)

# Introducere

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei proceduri, Ministerul Finanțelor îndeplinește rolul de Autoritate contractantă, respectiv achizitor în cadrul Contractului.

Orice activitate descrisă într-un anumit capitol din Caietul de sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Ofertele care nu îndeplinesc toate cerințele minimale vor fi declarate neconforme. Nu se acceptă depunerea de oferte alternative. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul Caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

În conformitate cu regulile de elaborare a documentației de atribuire din Legea nr. 98/2016, privind achizițiile publice, cu modificările și completările ulterioare,
art. 156, alin. (2) și (3), specificațiile tehnice din prezentul Caiet de sarcini care precizează un anumit producător, o anumită origine sau un anumit procedeu care caracterizează produsele sau serviciile furnizate și care se referă la mărci, brevete, tipuri, la o origine sau la o producție specifică se consideră a fi însoțite de cuvintele “*sau echivalent*”, indiferent dacă aceste cuvinte sunt prevăzute expres sau nu în prezentul document.

# Contextul realizării acestei achiziții de produse

## Informații despre achizitor

Ministerul Finanțelor este un minister cu rol de sinteză, care se organizează și funcționează ca organ de specialitate al administrației publice centrale, cu personalitate juridică, în subordinea Guvernului, care aplică strategia și Programul de guvernare în domeniul finanțelor publice.

Ministerul Finanțelor aplică Programul de guvernare și contribuie la elaborarea și implementarea strategiei în domeniul finanțelor publice, în exercitarea administrării generale a finanțelor publice, asigurând utilizarea pârghiilor financiare, în concordanță cu cerințele economiei de piață și pentru stimularea inițiativei operatorilor economici.

Ministerul Finanțelor îndeplinește toate atribuțiile și are toate competențele conferite prin legi sau prin alte acte normative în vigoare, monitorizează și coordonează atribuțiile conferite de lege unităților subordonate.

Sediul principal al Ministerului Finanțelor este în municipiul București, Bulevardul Libertății nr. 16, sectorul 5. Ministerul Finanțelor își desfășoară activitatea și în alte sedii deținute potrivit legii.

Informații suplimentare despre achizitor, Ministerul Finanțelor, se pot regăsi pe site-ul web oficial al instituției: [www.mfinante.gov.ro](http://www.mfinante.gov.ro).

## Informații despre contextul care a determinat achiziționarea produselor

Sistemul informatic al Ministerului Finanțelor (MF) este unic în România atât din punct de vedere al complexității și specificității aplicațiilor, cât și al numărului de entități ale administrației publice și entități private deservite, precum și al întinderii teritoriale. Numărul de aplicații informatice, volumul de date, numărul de entități deservite și numărul de utilizatori interni și externi crește permanent, crescând implicit și volumul de muncă depusă, precum și necesarul de resurse pentru dezvoltarea și administrarea sistemului informatic. Actualmente sistemul informatic al Ministerului Finanțelor este cel mai mare furnizor de date din România pentru instituțiile publice și instituțiile financiare din România și din străinătate.

Activitatea zilnică a personalului din structurile MF și instituțiile din subordine este deservită în cea mai mare măsură, fiind dependentă practic de aplicații specifice, dezvoltate în diverse tehnologii din cadrul Sistemului Informatic al MF.

Având în vedere contextul recent datorat războiului din Ucraina și în vederea combaterii/diminuării riscurilor apărute și a restricțiilor generate de orice posibilă pandemie (de ex. pandemia cu coronavirus), se recomandă asigurarea condițiilor tehnice indiferent dacă o parte din personal își desfășură activitatea la birou, în regim de telemuncă (la domiciliu) sau pe teren, astfel încât MF și instituțiile din subordine să funcționeze la întreaga lor capacitate. De asemenea este necesară dotarea personalului unor noi structuri înființate în cadrul sau în subordinea MF (de ex. Autoritatea Vamală Română), caz în care nu este posibilă redistribuirea din actuala flotă de stații de lucru, ele fiind integral utilizate.

De asemenea, pentru protecția datelor gestionate în cadrul Sistemului Informatic al MF, alinierea MF cu strategiile asumate și cu eforturile întreprinse la nivel național, în domeniul protecției infrastructurilor critice, accesul la serverele sale trebuie să se poată face în condiții de maximă siguranță astfel că este necesară achiziția de computere noi, realizate în tehnologii moderne, cu sisteme de operare securizate și care să fie special configurate pentru acest scop.

## Informații despre beneficiile anticipate de către achizitor

Achiziția produselor solicitate în prezentul Caiet de sarcini are în vedere asigurarea necesarului de computere și contribuie astfel la:

- creșterea nivelului de securitate și performanță în cadrul Sistemului Informatic al MF;

- asigurarea unei soluții moderne și flexibile care să răspundă cerințelor instituției de susținere a activității curente a organizației, de creștere a gradului de eficiență, performanță și securitate;

- optimizarea costurilor, atât al celor de exploatare a computerelor, cât și al celor generate de utilizarea acestora în mediul de lucru (costul eficienței utilizatorului);

- înlocuirea unei părți din flota actuală de computere utilizate în MF și în instituțiile din subordine, care sunt depășite moral și fizic, precum și dotarea personalului nou angajat cu computere necesare îndeplinirii sarcinilor de serviciu. Toate computerele vor fi integrate în Sistemul Informatic al MF.

## Alte inițiative/proiecte/programe asociate cu această achiziție de produse

Nu este cazul

## Cadrul general al sectorului în care achizitorul își desfășoară activitatea

Administrație publică centrală

## Factori interesați și rolul acestora, dacă este cazul

Factorii interesați în implementarea Contractului sunt:

1. personalul angajat din Ministerul Finanțelor și din instituțiile subordonate care utilizează Sistemul Informatic al MF;
2. Ministerul Finanțelor prin Centrul Național pentru Informații Financiare care administrează și dezvoltă Sistemul Informatic al MF;
3. Ministerul Finanțelor prin Centrul Național pentru Informații Financiare care va implementa Contractul și va intra în relație directă cu furnizorul pe perioada derulării acestuia.

# Descrierea produselor solicitate

## Descrierea situației actuale la nivelul achizitorului

Informațiile de mai jos sunt prezentate cu următoarele scopuri:

1. înțelegerea infrastructurii fizice în care vor fi integrate produsele livrate;
2. înțelegerea tehnologiilor cu care produsele ofertate trebuie să se interconecteze;
3. În prezent pentru MF și instituțiile subordonate este necesară înnoirea și extinderea parcului de echipamente IT, respectiv stații de lucru fixe și mobile.

## Obiectivul general la care contribuie furnizarea produselor

Asigurarea unei soluții de optimizare a costurilor, atât al celor de exploatare a flotei de echipamente cât și al celor generate de utilizarea echipamentelor în mediul de lucru (costul eficienței utilizatorului).

## Obiectivul specific la care contribuie furnizarea produselor

Obiectivul specific presupune utilizarea de echipamente pentru asigurarea condițiilor tehnice pentru personalul MF care își desfășură activitatea la birou, în regim de telemuncă sau pe teren, precum și pentru protecția datelor gestionate în cadrul Sistemului Informatic al MF.

## Produsele solicitate și operațiunile cu titlu accesoriu necesar a fi realizate

### Produse solicitate

**LOT 1**

#### **Stații de lucru fixe tip 1 (Lot 1.A)**

#### **Stații de lucru fixe tip 2 (Lot 1.B)**

#### **UPS-uri (Lot 1.C)**

**LOT 2**

#### **Stații de lucru mobile tip 1 (Lot 2.A)**

#### **Stații de lucru mobile tip 2 (Lot 2.B)**

Acord-cadru cu contracte subsecvente pentru fiecare lot– se derulează pe durata a 24 luni de la semnare.

|  |  |  |  |  |  |  |  |
| --- | --- | --- | --- | --- | --- | --- | --- |
| LOT | Cantitate | U.M. | Loc de livrare\* | Data de livrare solicitată\*\* | Specificații tehnice | Specificații tehnice | Durata minimă garanție |
| Minim | Maxim |
| 1 | 2 | 3 | 4 | 5 | 6 | 7 | 8 | 9 |
| Lot 1.A Stație de lucru fixă tip 1 | 386 | 1.039 | buc. | la sediile Achizitorului in București si in tara | 90 de zile calendaristice de la intrarea în vigoare a contractului | conform precizărilor de mai jos\*\*\* | - | 36 luni |
| Lot 1.B Stație de lucru fixă tip 2 | 250 | 1.231 | buc. | la sediile Achizitorului in București si in tara | 90 de zile calendaristice de la intrarea în vigoare a contractului | conform precizărilor de mai jos\*\*\* | - | 36 luni |
| Lot 1.C UPS | 300 | 1331 | buc. | la sediile Achizitorului in București si in tara | 90 de zile calendaristice de la intrarea în vigoare a contractului | conform precizărilor de mai jos\*\*\* | - | 36 luni |
| Lot 2.A Stație de lucru mobilă tip 1 | 50 | 100 | buc. | la sediile Achizitorului in București si in tara | 90 de zile calendaristice de la intrarea în vigoare a contractului | conform precizărilor de mai jos\*\*\* | - | 36 luni |
| Lot 2.B Stație de lucru mobilă tip 2 | 20 | 40 | buc. | la sediile Achizitorului in București si in tara | 90 de zile calendaristice de la intrarea în vigoare a contractului | conform precizărilor de mai jos\*\*\* | - | 36 luni |

\* Locațiile exacte la care vor fi livrate produsele vor fi precizate furnizorului declarat câștigător, în cadrul Acordului-cadru.

\*\* Data de livrare include și acceptarea de către achizitor (recepția cantitativă și calitativă).

Furnizorul va fi responsabil de livrarea produselor în termen de 90 de zile calendaristice de la intrarea în vigoare a contractului subsecvent, termen în cadrul căruia se vor efectua livrarea și toate serviciile cu titlu accesoriu de instalare, punere în funcțiune și testare (cap.3.5.3.1), precum și recepția cantitativă și calitativă. Achizitorul își rezervă un termen de 3 (trei) zile lucrătoare de la livrare pentru realizarea recepției cantitative și un termen de 7 (șapte) zile lucrătoare de la finalizarea operațiunilor cu titlu accesoriu (serviciilor asociate), pentru realizarea recepției calitative în fiecare locație. Toate etapele menționate se vor derula conform unui *„Plan de execuție”* propus de către furnizor și agreat cu achizitorul conform cap.8 din caietul de sarcini.

\*\*\* Specificațiile tehnice și /sau cerințele funcționale minime sunt precizate în Anexa nr. 1 (Stații de lucru fixe și UPS-uri - Lot 1) si Anexa 2 (Stații de lucru mobile - Lot 2).

### Disponibilitate – pentru ambele loturi

Produsele trebuie să fie disponibile 24 ore din 24, 7 zile din 7.

##  Extensibilitate/Modernizare

Nu este cazul.

### Garanție – pentru ambele loturi

Garanția produselor achiziționate va fi asigurată de către furnizor în condițiile politicii de garanție a producătorului cu acces direct în numele achizitorului la serviciile de garanție și suport ale acestuia, având în vedere prevederile Legii nr. 449/2003 precum și toate modificările acesteia (actualizarea din 2008 și OG nr. 9/2016) privind vânzarea produselor și garanțiile asociate acestora precum și prevederile prezentului Caiet de sarcini.

Garanția tehnică oferită va fi pentru o perioadă minimă conform cap. 3.4.1., atât pentru produse, cât și pentru accesorii, garanția începând din momentul recepției finale.

În cazul în care producătorii oferă perioade de garanție mai mari decât perioada minimă indicată de achizitor, perioada de garanție ofertată va fi cel puțin cât perioada oferită de producător.

Garanția de bună funcționare a produselor este distinctă de garanția de bună execuție a contractului și decurge de la data recepției (data semnării procesului-verbal de recepție finală).

Modalitatea de asigurare a serviciilor de garanție se va prezenta în propunerea tehnică.

Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

1. diagnoza defectelor, inclusiv costurile de personal;
2. demontare, inclusiv închirierea de unelte speciale necesare pe durata intervenției;
3. înlocuirea/repararea tuturor produselor neconforme;
4. corectarea a oricăror erori, defecte și neconformități constatate;
5. testarea pentru a asigura funcționarea corectă a produselor;
6. repunerea în funcțiune a produselor;
7. transport prin intermediul transportatorului;
8. ambalaje, inclusiv furnizarea de material protector pentru transport (carton, cutii, lăzi etc.);
9. despachetarea, inclusiv curățarea tuturor spațiilor unde se efectuează intervenția.

În perioada de garanție, furnizorul va garanta că produsele livrate/serviciile prestate sunt conforme cu specificațiile tehnice din prezentul Caiet de sarcini și nicio componentă/echipament nu va eșua în a-și îndeplini funcțiunile, în situația în care este corect utilizat.

În perioada de garanție, furnizorul va trebui să asigure:

1. garanția de bună funcționare, calitatea și performanțele tuturor produselor livrate în conformitate cu specificațiile producătorului acestora;
2. suport tehnic de specialitate pentru echipamentele livrate și acces direct la suportul oferit de producător pentru echipamentele livrate conform cerințelor de la cap.3.5.3.5;
3. corectarea gratuită, pentru produsele livrate, a oricăror erori, defecte și neconformități constatate, cu excepția cazurilor în care defectele se datorează în mod exclusiv utilizării inadecvate / necorespunzătoare de către personalul achizitorului;
4. înștiințarea achizitorului de apariția unor îmbunătățiri sau modificări aplicabile echipamentelor livrate și software-ului aferent, pentru o posibilă aplicare a acestora;
5. înștiințarea achizitorului privind încetarea producției oricăruia din tipurile de echipamente livrate în baza Contractului sau privind încetarea suportului oferit de producător.

În perioada de garanție, furnizorul are obligația să asigure funcționarea produsului, reparând sau înlocuind prin grija și pe cheltuiala lui orice componentă hardware sau accesoriu. Dacă durata de efectuare a reparației depășește un număr de 5 zile lucrătoare de la notificarea transmisă de achizitor, produsul defect se va înlocui cu un alt produs nou, identic sau superior calitativ, compatibil din punct de vedere hardware și software.

În cazul în care echipamentele și accesoriile necesită înlocuire în perioada de garanție tehnică, ca urmare a defectării sau funcționării neconforme cu cerințele specificate în prezentul caiet de sarcini, aceasta se va realiza în maximum 24 de ore, în timpul programului de lucru al achizitorului, transportul de la și înapoi la achizitor intrând în sarcina furnizorului.

Toate componentele/produsele care necesită înlocuire vor fi înlocuite de către furnizor cu componente/produse noi, identice sau superioare ca specificații tehnice, pe baza recomandărilor producătorului produselor ofertate.

După efectuarea reparației/înlocuirii și punerea în funcțiune a echipamentului / componentei defecte, între furnizor (partenerul de service acreditat al furnizorului, după caz) și achizitor se întocmește un proces-verbal de recepție.

Perioada de garanție se va prelungi, pentru echipamentele (componente, accesorii etc.) în cauză, cu durata totală a imobilizării.

### Livrare, ambalare, etichetare, transport și asigurare pe durata transportului – pentru ambele loturi

Livrarea, se va realiza conform unui *Plan de execuție* propus de către furnizor și agreat cu achizitorul, conform cap. 8.

Furnizorul va avea obligația să respecte următoarele cerințe:

1. va asigura transportul echipamentelor la locațiile specificate de achizitor, în timpul programului de lucru al acestuia;
2. produsele se vor livra marcate și ambalate conform prevederilor din standardele de execuție ale acestora, astfel încât să se asigure integritatea lor pe timpul transportului, manipulării și depozitării;
3. asigurarea produselor pe timpul manipulării (încărcării/descărcării) și a transportului, de la locul de origine până la locația de livrare, cade în sarcina exclusivă a furnizorului.

Termenul de livrare este cel menționat pentru fiecare produs în parte la cap. 3.4.1. Un produs este considerat livrat când toate activitățile în cadrul contractului au fost realizate și produsul/echipamentul este acceptat de achizitor.

Produsele vor fi livrate cantitativ și calitativ la locul indicat de achizitor pentru fiecare produs în parte, furnizorul fiind responsabil pentru descărcarea și depozitarea produselor la locul indicat de achizitor. Fiecare produs va fi însoțit de toate subansamblele/părțile componente necesare punerii și menținerii în funcțiune.

Furnizorul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită. Eticheta va conține minim seria și denumirea produsului.

Ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului furnizorul va lua în considerare, acolo unde este cazul, distanța față de destinația finală a produselor furnizate și eventuala absență a facilităților de manipulare la punctele de tranzitare.

Transportul și toate costurile asociate sunt în sarcina exclusivă a furnizorului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

Furnizorul, în condițiile legii, va prezenta, la livrare, următoarele:

1. documentele de însoțire a mărfii (aviz de însoțire a mărfii/aviz de expediție etc.);
2. documentația tehnică***(\*)***, respectiv:
3. descrierea tehnică a echipamentelor;
4. documentația de instalare, configurare și utilizare în limba română;
5. documentația de întreținere și remediere a defecțiunilor;
6. documentele de licențiere pentru produsele software livrate;
7. documentațiile privind produsele software pe care Contractantul trebuie să le furnizeze Autorității contractante conform Caietului de sarcini
8. certificat de garanție tehnică de la producător/ furnizor/ distribuitor;
9. lista cu seriile echipamentelor livrate.

***(\*)*** *Furnizorul va pune la dispoziția achizitorului, pentru fiecare tip de echipament livrat, documentația tehnică prevăzută la alineatele de mai sus, în format electronic digital agreat de achizitor.*

Destinația de livrare este precizată la cap. 3.5.5.

Furnizorul este responsabil pentru livrarea în termenul solicitat și se consideră că a luat în considerare toate dificultățile pe care le-ar putea întâmpina în acest sens și nu va invoca niciun motiv de întârziere sau costuri suplimentare.

### Operațiuni cu titlu accesoriu (servicii asociate)

#### **Instalare, punere în funcțiune și testare – pentru ambele loturi**

Instalarea, în funcțiune și testarea se vor realiza conform unui *Plan de execuție* propus de către furnizor și agreat cu achizitorul, conform cap. 8.

Furnizorul va detalia în cadrul soluției propuse strategia și modalitatea aleasă pentru îndeplinirea cerințelor achizitorului, fără perturbarea fluxului tehnologic. Acesta va pune la dispoziția achizitorului, în termen de 15 zile de la semnarea contractului subsecvent, 2 (două) echipamente care vor fi folosite pentru realizarea unei imagini clonă. Cele 2 echipamente puse la dispoziție vor fi identice cu echipamentele ce urmează a fi livrate, astfel încât imagine clonă rezultată să nu necesite configurări ulterioare (ex. compatibilitate hardware-software/drivere, etc.).

Furnizorul va desemna minim o persoană competentă (certificată) pentru asistență specializată în vederea realizării clonei.

Imaginea clonă:

1. va fi realizată în conformitate cu drepturile și cerințele producătorului privind sistemul de operare și aplicațiile software, precum și cu cerințele achizitorului privind drepturile de utilizare pe care acesta le deține;
2. va fi preinstalată pe fiecare echipament furnizat în parte și va conține aplicațiile stabilite de achizitor (de exemplu: suita de tip Office, clientul de email, clientul de antivirus etc.);
3. trebuie să permită o funcționare exactă a echipamentelor ce vor fi furnizate fără să necesite intervenție din partea tehnicienilor achizitorului în ceea ce privește configurarea hardware-software (ex. instalare/configurare drivere, etc.)
4. va fi realizată de către achizitor împreună cu furnizorul (aplicațiile le stabilește achizitorul), pe cele 2 echipamente furnizate, în termen de maxim 5 zile de la recepția acestora, care se va realiza conform prevederilor din cap. 5 Recepție din Caietul de sarcini.

Serviciile de instalare, configurare și testare se vor realiza cu îndeplinirea următoarelor cerințe (minime și obligatorii):

1. furnizorul va asigura instalarea inițială (imaginea clonă) și testarea tuturor echipamentelor livrate;
2. instalarea și configurarea inițială a echipamentelor se va realiza de comun acord cu achizitorul conform *Planului de execuție* agreat;
3. Serviciile de instalare, configurare, testare și punere în funcțiune se vor realiza cu îndeplinirea următoarelor cerințe (minime și obligatorii
4. echipamentele oferite se vor instala în spațiile existente indicate de către achizitor;
5. se vor realiza conectarea echipamentelor la rețeaua electrică și interconectarea accesoriilor necesare punerii în funcțiune a echipamentelor;
6. furnizorul va asigura punerea în funcțiune a tuturor echipamentelor livrate;
7. furnizorul va instala, configura, integra și testa produsele software ofertate;
8. furnizorul va instala licențele, conform drepturilor acordate achizitorului, va documenta procesul de instalare și configurare și va genera din sistem lista prin care să fie indicată totalitatea software-ului livrat solicitată la cap.3.6 și care va fi verificată în cadrul recepției calitative, conform cap.5.2
9. Contractantul va întocmi un Raport de livrare și instalare a licențelor conform cap. 3.6.

Achizitorul va asigura accesul reprezentanților furnizorului în locațiile în care se vor efectua activitățile menționate în continuare, precum și condițiile necesare efectuării acestora, astfel cum vor fi stabilite prin contract.

Furnizorul trebuie să instaleze toate produsele în mod corespunzător, asigurând-se în același timp ca spațiile unde s-a realizat instalarea rămân curate. După livrarea și instalarea produselor, furnizorul va elimina toate deșeurile rezultate și va lua măsurile adecvate pentru a aduna toate ambalajele și a le elimina de la locul de instalare, inclusiv din locație.

Odată ce produsele sunt asamblate, furnizorul va realiza și apoi toate configurările/ setările necesare pentru a pune produsele în funcțiune. Punerea în funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă.

Furnizorul va efectua pe cheltuiala sa, și fără niciun fel de costuri din partea achizitorului, toate testele pentru a asigura funcționarea produsului la parametri agreați.

Furnizorul rămâne responsabil pentru protejarea produselor luând toate măsurile adecvate pentru a preveni lovituri, zgârieturi și alte deteriorări, până la acceptarea de către achizitor.

Setările de rețea ale echipamentelor instalate de către furnizor în locațiile indicate de achizitor vor intra în sarcina furnizorului și vor fi efectuate urmând îndrumările personalului de suport (CNIF-MF) ale achizitorului.

Pe perioada executării activităților de livrare, instalare, punere în funcțiune și testare a produselor, furnizorul are obligația să respecte toate regulile privind confidențialitatea informațiilor, accesul în locații și protecția muncii.

Soluționarea eventualelor probleme de natură tehnică apărute pe parcursul derulării Contractului referitoare la produsele livrate cade în sarcina exclusivă a furnizorului.

####  **Instruirea personalului pentru utilizare**

Nu este cazul.

####  **Mentenanța preventivă în perioada de garanție**

Nu se solicită

####  **Mentenanța corectivă în perioada post-garanție**

Nu se solicită

#### **Suport tehnic -** pentru ambele loturi

Furnizorul va asigura suport tehnic de la producător, pe toată perioada de garanție, perioada minimă fiind cea solicitată la cap. 3.4.1.

Pe toata durata contractului, în perioada de garanție, furnizorul va asigura accesul garantat al achizitorului, fără costuri suplimentare, la servicii de suport tehnic pentru produsele livrate, constând în:

1. suport tehnic de specialitate pentru echipamentele livrate;
2. acces direct la suportul oferit de producător pentru echipamentele livrate;
3. înștiințarea achizitorului de apariția unor îmbunătățiri sau modificări aplicabile echipamentelor livrate și software-ului aferent, pentru o posibilă aplicare a acestora;
4. înștiințarea achizitorului privind încetarea producției oricăruia din tipurile de echipamente livrate în baza contractului sau privind încetarea suportului oferit de producător;
5. informarea achizitorului cu privire la orice modificări în politica de licențiere a producătorului sau alte modificări privind produsele software livrate care pot afecta drepturile și/ sau modul de utilizare a produselor de către achizitor;
6. mentenanță corectivă, pentru orice probleme identificate de către achizitor sau furnizor;
7. accesul la baza de cunoștințe și suport telefonic pentru toate produsele ofertate;
8. realizarea update-urilor si upgrade-urilor firmware/software pentru componentele livrate;

Furnizorul va asigura un punct de contact dedicat personalului autorizat al achizitorului unde se poate semnala orice problemă/ defecțiune care necesită mentenanță preventivă sau corectivă, sau solicită suport tehnic furnizorului în gestionarea unui incident, disponibil, pentru a se asigura că orice situație semnalată este tratată cu promptitudine. Furnizorul va permite achizitorului accesul într-o aplicație de ticketing pentru vizualizarea centralizată a incidentelor și emiterea de rapoarte relevante.

Furnizorul va răspunde în timp util la orice incident semnalat de către achizitor pentru echipamentele furnizate. Astfel, furnizorul are obligația de a răspunde unei solicitări de suport tehnic de specialitate sau unei solicitări de reparare/înlocuire a unui echipament defect astfel:

1. în aceeași zi, în termen de 4 ore de la primirea unei solicitări efectuate în zilele lucrătoare, în intervalul orar 09.00 -17.00, ora României;
2. în prima zi lucrătoare, în intervalul orar 09.00 -12.00, ora României, în cazul unei solicitări efectuate după ora 17.00.

Vor trebui onorate, la timp și la nivelul cerut de parametrii de calitate, toate acele solicitări venite din partea personalului specializat în tehnologia informației desemnat de către achizitor către oricare din specialiștii tehnici desemnați din partea furnizorului/producătorului, cu respectarea următorilor timpi de intervenție:

|  |  |  |
| --- | --- | --- |
| Timp de răspuns | Timp de implementare soluție provizorie | Timp de rezolvare |
| 4 ore | 24 ore | 48 ore |

Nerespectarea timpilor de mai sus dă dreptul achizitorului de a solicita penalități/daune interese în conformitate cu clauzele Contractului, astfel:

1. în cazul în care furnizorul depășește timpul de implementare a soluției provizorii, calculat de la momentul sesizării problemei la punctul de contact dedicat personalului autorizat al furnizorului unde se poate semnala orice incident/defecțiune tehnică care necesită sau solicită suport tehnic în gestionarea unui incident, achizitorul va aplica penalități de 30,00 lei/oră de întârziere;
2. în cazul în care furnizorul depășește timpul de remediere, calculat de la momentul sesizării problemei la punctul de contact dedicat personalului autorizat al furnizorului unde se poate semnala orice incident/defecțiune care necesită sau solicită suport tehnic în gestionarea unui incident, achizitorul va aplica penalități de 20,00 lei/oră de întârziere.

####  **Piese de schimb și materiale consumabile pentru activitățile din programul de mentenanță corectivă după expirarea garanției**

Nu e cazul

### Mediul în care este operat produsul - pentru ambele loturi

Mediul în care se utilizează produsele este descris la cap.3.1.

### Constrângeri privind locația unde se va efectua livrarea/instalarea – pentru ambele loturi

Livrarea va fi făcută în sediile achizitorului la nivel central: Ministerul Finanțelor, Agenția Națională de Administrare Fiscală și Autoritatea Vamală Română. Adresele exacte vor fi precizate Ofertantului devenit Furnizor, în cadrul Contractului.

Livrarea echipamentelor până la locul final al instalării, punerii în funcțiune, testării și recepției acestora cade în sarcina exclusivă a furnizorului, cu respectarea condițiilor de transport impuse de către Producător pentru asigurarea garanției.

Furnizorul poate efectua vizite în fiecare locație pentru a analiza condițiile privind accesul către locația în care vor fi instalate echipamentele.

În perioada executării activităților de instalare, configurare, punere în funcțiune și testare a produselor, furnizorul are următoarele obligații:

1. să nu afecteze serviciile existente în rețeaua de comunicații;
2. să respecte toate regulile privind confidențialitatea informațiilor, accesul în locații și protecția muncii;
3. să nu afecteze prin activitățile desfășurate buna funcționare a echipamentelor existente în locații, precum și mediul de comunicații pus la dispoziție.

## Atribuțiile și responsabilitățile Părților – pentru ambele loturi

1. Furnizorul va utiliza în proiectare/configurare/dezvoltare etc. produse software sau tehnologii hardware care înglobează tehnologii software, doar a acelor produse ce beneficiază de suport pe termen lung (de tip Long-term support – LTS), ca intenție a achizitorului de asigurare a unei politici de management a ciclului de viața al produsului prin adoptarea de versiuni stabile care sunt menținute pe perioade mai lungi de timp decât versiunile standard. Justificarea se poate face prin prezentarea de Roadmap (foaie de parcurs privind ciclul de viață al produsului), alte documente echivalente disponibile publicului larg elaborate de către producători sau declarații semnate ale acestora.
2. Furnizorul va avea obligația ca, pentru produsele livrate, ori va obține din timp în numele Autorității contractante, ori va transfera acestuia, prin documente cu caracter juridic, licențele necesare pentru utilizarea lor conform cu scopul prezentului contract. Aceasta prevedere se aplică tuturor componentelor/resurselor licențiate și/sau sublicențiate, componentelor software comercializate de furnizor, componentelor software ale unor terți, componentelor pre-existente, uneltelor software necesare livrării, monitorizării și mentenanței ș.a.m.d.
3. Contractantul va oferi licențele pentru cumulul total al tehnologiilor HW și SW (atât cele proprii cât și ale terților, indiferent că sunt OEM, distincte, orice altă metodă) înglobate în echipamentele livrate funcționale. Aceeași cerință este valabilă inclusiv pentru utilitarele și uneltele furnizate integrat ca parte a soluției/software-ului precum și pentru orice adaptare, îmbunătățire, adăugare sau modificare a software-ului unor terți care este inclus în soluția furnizată.
4. Contractantul va prezenta documente care dovedesc faptul că software-ul în ansamblul său este supus sau nu unor politici de licențiere (inclusiv se vor avea în vedere utilitarele și uneltele furnizate integrat ca parte a soluției/software-ului precum și pentru orice adaptare, îmbunătățire, adăugare sau modificare a software-ului unor terți care este inclus în soluția furnizată). Documentele justificative trebuie să fie clare, să permită identificarea tipului de licențiere, metodele de calcul (fie virtual, fizic, grad de încărcare, număr de utilizatori etc.), condițiile de utilizare, perioada de timp precum și orice altă informație valabilă la momentul contractării). Orice diferend juridic ulterior cu un terț pe subiectul drepturilor de proprietate intelectuală va cădea în sarcina și responsabilitatea Contractantului.
5. Furnizorul va avea obligația să transfere drepturile de proprietate și/sau folosință, și oricare drepturi conexe către achizitor la data recepției finale;
6. Furnizorul va avea obligația să despăgubească achizitorul împotriva oricăror: a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.) și b) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini.
7. Furnizorul trebuie să aibă în vedere că după livrare și instalare se va întocmi un Raport de livrare și instalare, pentru numărul total al licențelor care acoperă integral, distinct, licențele furnizate. Este obligatoriu ca la întocmirea acestui Raport de livrare și instalare a licențelor aferente softului să se țină seama de împerecherea datelor din lista generată de către sistemul funcțional propus pentru livrare finală (lista prin care este indicată de sistemul conceput toate software-urile utilizate și livrate), cu documentele în original (documente care să indice clar numărul licențelor, felul acestora, durata (nelimitată/ perpetuă sau limitată) etc. într-o formă care să permită înregistrarea în patrimoniul/contabilitatea achizitorului) prin care se atestă și se transmit drepturile de proprietate/folosință, după caz, condițiile de utilizare etc. astfel încât la finalizarea recepției calitative achizitorul să dețină toate documentele privind licențele proprii sau cele din partea terților.
8. Furnizorul va avea în vedere, ca obligație, la recepție, că achizitorul va proceda la preluarea tuturor licențelor livrate și instalate, doar prin includerea în Procesele verbale de recepție cantitativă și calitativă a licențelor, ca documente necesare în implementarea Contractului, care se vor întocmi pe baza constatării existenței tuturor documentelor în original privind drepturile de proprietate acordate și condițiile utilizării acestora, drepturile de folosință și condițiile acestora, identificarea clară (distinctă) a fiecărei tehnologii supuse licențierii/sub licențierii, a existenței listei de software/hardware generate de către sistemul propus pentru livrare.
9. Furnizorul va garanta faptul că toate suporturile ce conțin software vor fi livrate fără viruși informatici, viermi informatici sau cod periculos, care pot distruge sau altera software, firmware sau hardware și care, prin orice metodă, pot colecta, distruge sau altera orice dată sau informație accesată sau procesată de software. Furnizorul va anunța imediat achizitorul în scris, dacă există suspiciunea sau are cunoștință că software-ul livrat poate provoca neajunsuri de tipul celor enunțate mai sus.
10. Furnizorul va avea obligația ca, la transferul documentelor privind licențele, ca drepturi de proprietate intelectuală/folosință, să facă transferul către achizitor a unor documente în original, atât pentru propriile produse cât și pentru toate cele ale unor terți pe care le-a înglobat, adaptat, modificat, îmbunătățit, ș.a.m.d. și simultan să aibă în vedere că orice reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), în legătură cu produsele achiziționate, montate și puse în funcțiune, vor fi în sarcina și responsabilitatea sa.
11. Furnizorul are obligația de a garanta că produsele furnizate prin Contract sunt noi, de ultimă generație (ultimul ”release” disponibil pe site-ul producătorului) și încorporează toate îmbunătățirile recente în proiectare și din ultima versiune, inclusiv din punct de vedere al securității (ultimele upgrade-uri/update-uri/patch-uri).
12. Furnizorul are obligația de a garanta că toate produsele furnizate prin Contract sunt livrate pe canalul oficial al producătorului, acoperind zona Uniunii Europene. În acest sens, ofertanții vor face dovada că sunt distribuitori/furnizori autorizați/acreditați să comercializeze produsele ofertate, prin indicarea unei referințe publice, cum ar fi un link către site-ul oficial al producătorului sau prezentând documente justificative.
13. Toate documentele și informațiile primite de la Ofertant precum și rezultatele tuturor activităților din cadrul acestui contract (cum ar fi: documente de analiză, adrese, etc., fără a se limita la acestea) reprezintă informații confidențiale.
14. Furnizorul și personalul său au obligația de a respecta confidențialitatea documentelor și informațiilor menționate mai sus, pe toată perioada executării contractului, pe perioada oricărei prelungiri a acestuia și după încetarea contractului. În acest sens, Furnizorul precum și personalul acestuia implicat în activitățile contractului sunt obligați să semneze Acorduri de confidențialitate cu achizitorul.
15. Toate documentele, rapoartele și datele, inclusiv diagrame, scheme tehnice, specificații tehnice, planuri și orice alte materiale realizate de către Furnizor în cadrul contractului, sunt în proprietatea /proprietatea intelectuală a achizitorului, aceasta având dreptul să le utilizeze, modifice, transfere fără acceptul furnizorului sau al unei terțe părți. Furnizorul le va furniza achizitorului, la finalizarea contractului, fără a păstra copii și fără a le utiliza în alte scopuri care nu au legătura cu contractul.
16. Furnizorul nu va publica articole sau informații legate de contact, nu va face referire la acesta în cazul furnizării de produse sau prestării altor servicii către terți și nu va divulga informațiile obținute de la achizitor, fără acordul scris al acesteia.
17. Achizitorul va asigura accesul reprezentanților furnizorului în locațiile în care se vor efectua activitățile de livrare, instalare, punere în funcțiune și testare a produselor, precum și condițiile necesare efectuării acestora.

# Documentații ce trebuie furnizate achizitorului în legătură cu produsul – pentru ambele loturi

Furnizorul va prezenta următoarele documente în legătură cu produsul:

1. documentele de însoțire a mărfii (aviz de însoțire a mărfii/aviz de expediție etc.);
2. documentația tehnică(\*), respectiv:
3. descrierea tehnică a echipamentelor;
4. documentația de instalare, configurare și utilizare;
5. documentația de întreținere și remediere a defecțiunilor;
6. certificat de garanție tehnică de la producător/ furnizor/ distribuitor;
7. lista cu seriile echipamentelor livrate;
8. orice alt document solicitat în celelalte capitole din Caietul de sarcini și nespecificat explicit în acest capitol.

**(\*)** Furnizorul va pune la dispoziția achizitorului, pentru echipamentele livrate, documentația tehnică prevăzută la alineatele de mai sus, în format electronic digital agreat de achizitor.

# Recepția produselor – pentru ambele loturi

Recepția produselor se va realiza conform unui *Plan de execuție* propus de către furnizor și agreat cu achizitorul, conform cap. 8.

Dreptul achizitorului de a inspecta, testa și, dacă este necesar, de a respinge produsele, nu va fi limitat sau amânat din cauza faptului că produsele au fost inspectate și testate de către furnizor, anterior furnizării acestora la locația de livrare/instalare.

Transferul drepturilor de proprietate și/sau folosință, și al oricăror drepturi conexe către achizitor va avea loc de la data recepției calitative finale.

Recepția celor 2 (două) echipamente folosite pentru realizarea imaginii clonă se va efectua pe baza de proces verbal semnat de furnizor și achizitor, și va consta în efectuarea următoarelor:

* 1. numărare bucată cu bucată a echipamentelor, componentelor și a accesoriilor acestora;
	2. verificarea aspectului exterior, a integrității fizice și a caracteristicilor constructive;
	3. verificarea existenței tuturor componentelor și accesoriilor;
	4. verificarea suporților optici/USB (sau alte tipuri de suporți care permit achizitorului arhivarea și păstrarea produselor achiziționate) pe care sunt inscripționate produsele software;
	5. verificarea existenței documentelor de însoțire a mărfii (aviz de însoțire a mărfii/ aviz de expediție etc.);
	6. Verificarea punerii în funcțiune a echipamentelor cu toate funcțiile/licențele activate;
	7. verificarea configurării hardware-software a echipamentelor livrate;
	8. verificarea conformității componentelor livrate cu specificațiile tehnice din Caietul de sarcini și din Propunerea tehnică, prin efectuarea de inspecții și teste funcționale. Inspecțiile și testele funcționale din cadrul recepției vizează respectarea cerințelor Caietului de sarcini și a specificațiilor Producătorului (caracteristici tehnice, constructive, electrice, cerințele funcționale etc.);
	9. întocmirea unui Proces Verbal de Recepție între reprezentanții părților, în care se va consemna îndeplinirea tuturor operațiunilor descrise mai sus.

La finalizarea activităților de realizare a imaginii clonă, cele 2 (două) echipamente vor fi returnate furnizorului, pe baza de proces verbal semnat de furnizor și achizitor și va consta în efectuarea operațiunilor descrise anterior.

1. Recepția produselor se va efectua pe bază de procese verbale semnate de reprezentanții achizitorului. Reprezentantul furnizorului va semna procesele verbale pentru luare la cunoștință și posibilitatea de a prezenta eventuale explicații și/sau observații. Recepția produselor se va realiza în mai multe etape, în funcție de progresul contractului, respectiv: **recepția cantitativă** se va realiza după livrarea produselor în cantitatea solicitată la fiecare locație indicată de achizitor și va consta în efectuarea următoarelor operațiuni:
	1. numărare bucată cu bucată a echipamentelor, componentelor și a accesoriilor acestora;
	2. verificarea aspectului exterior, a integrității fizice și a caracteristicilor constructive;
	3. verificarea existenței tuturor componentelor și accesoriilor;
	4. verificarea existenței documentelor de însoțire a mărfii (aviz de însoțire a mărfii/ aviz de expediție etc.);
	5. întocmirea unui proces verbal de recepție cantitativă (PVR***Cant***) în care se va consemna îndeplinirea tuturor operațiunilor descrise mai sus.

**Achizitorul își rezervă un termen de 3 zile lucrătoare pentru realizarea recepției cantitative în fiecare locație.**

1. **recepția calitativă** se va realiza pentru fiecare locație unde se instalează echipamentele și va consta în efectuarea următoarelor operațiuni:
	1. verificarea documentației tehnice aferente fiecărui tip de echipament;
	2. verificarea certificatelor de garanție;
	3. verificarea punerii în funcțiune a echipamentelor cu toate funcțiile/licențele activate, în fiecare locație;
	4. verificarea conformității componentelor livrate cu specificațiile tehnice din Caietul de sarcini și din Propunerea tehnică, prin efectuarea de inspecții și teste funcționale. Inspecțiile și testele funcționale din cadrul recepției vizează respectarea cerințelor Caietului de sarcini și a specificațiilor Producătorului (caracteristici tehnice, constructive, electrice, cerințele funcționale etc.);
	5. testările funcționale din cadrul recepției se vor efectua pe baza unui set de teste, teste care vor fi propuse de către furnizor în *Planul de execuție*  și agreate de achizitor;
	6. întocmirea unui Proces Verbal de Recepție Calitativă (PVR***Cal***) în fiecare locație, în care se va consemna îndeplinirea tuturor operațiunilor descrise mai sus.

**Achizitorul își rezervă un termen de 7 zile lucrătoare pentru realizarea recepției calitative.**

Procesul verbal de recepție calitativă va include unul din următoarele rezultate:

1. acceptat;
2. refuzat.

În cazul procesului verbal de recepție calitativă refuzat, Furnizorul va analiza observațiile primite și va efectua modificările solicitate în termen maxim de 5 zile lucrătoare, după care se va relua procedura de recepție a acestora.

1. **Recepția finală**

Întocmirea Procesului Verbal de Recepție Finală (**PVR*final***) se va face pe baza

proceselor verbale de recepție cantitative și calitative acceptate din fiecare locație:

 **PVR*final*= Ʃ PVR*cant*+ Ʃ PVR*cal***

Procesul Verbal de Recepție Finală va sta la baza efectuării plății.

# Modalități și condiții de plată - pentru ambele loturi

Furnizorul va emite factura pentru produsele livrate în sistemul Ro-eFactura, potrivit prevederilor OUG nr. 120/2021, aprobată cu modificări prin Legea nr. 139/2022. Factura va avea menționat numărul Contractului, datele de emitere și de scadență ale facturii respective. Factura va detalia cantitativ - valoric produsele furnizate și va prezenta prețul unitar al acestora.

Factura va fi emisă după semnarea de către achizitor a procesului verbal de recepție finală. Procesul verbal de recepție finală va însoți factura și reprezintă elementul necesar realizării plății, împreună cu celelalte documente justificative prevăzute mai jos:

1. certificatul de garanție;
2. documentele de livrare;
3. procesele verbale de recepție cantitativă și calitativă din fiecare locație.

Plata se va efectua în termen de 30 de zile, în conformitate cu prevederile art. 6 alin. (1) lit. c) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și achizitor.

Plata se va efectua în lei, în contul furnizorului, în baza facturii fiscale însoțite de procesul-verbal de recepție finală, astfel cum este prevăzut în Contract.

# Cadrul legal care guvernează relația dintre Achizitor și Furnizor (inclusiv în domeniile mediului, social și al relațiilor de muncă) - pentru ambele loturi

Ofertantul devenit furnizor are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii.

Actele normative și standardele indicate mai jos sunt considerate indicative și nelimitative; enumerarea actelor normative din acest capitol este oferită ca referință și nu trebuie considerată limitativă:

1. Legea nr. 98/2016 privind achizițiile publice, cu modificările și completările ulterioare
2. Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin HG nr. 395/2016, cu modificările și completările ulterioare,
3. Legea nr. 8/1996 privind dreptul de autor și drepturile conexe, cu completările și modificările ulterioare.

# Managementul/Gestionarea Contractului și activități de raportare în cadrul Contractului - pentru ambele loturi

## Activitățile în cadrul contractului

Activitățile în cadrul Contractului se vor desfășura conform unui *Plan de execuție* propus de către furnizor și agreat împreună cu achizitorul în 10 zile de la semnarea contractului.

## Evaluarea performanței furnizorului

Performanța furnizorului va fi evaluată luându-se în considerare:

* respectarea termenelor de livrare/ instalare/ testare în raport cu prevederile contractuale și *Planul de livrare, instalare, testare și recepție* propus de furnizor și agreat împreună cu achizitorul;
* eventuale abateri de la calitatea produselor și a serviciilor asociate contractate.
* Se au în vedere indicatorii de performanță din tabelul următor. Calificativele din coloana „modalitatea de evaluare” vor fi menționate în procesul verbal de recepție calitativă.

|  |  |  |  |  |  |
| --- | --- | --- | --- | --- | --- |
| Indicator de performanță | Referință în Caiet de Sarcini | Nivelul de performanță așteptat (conform Caiet de Sarcini) | Ce se măsoară | Modalitatea de evaluare | Scop |
| Produse livrate și servicii asociate prestate în termenele agreate | Cap. 8.1 | Produsele sunt livrate și serviciile asociate sunt prestate conform termenelor stabilite în Planul de execuție | Livrarea la timp | **Foarte bine (5 pct.)** – Produsele sunt livrate și serviciile asociate sunt prestate conform termenelor stabilite în Planul de execuție,**Bine (3 pct.)** – Produsele sunt livrate și serviciile asociate sunt prestate după termenele stabilite în Planul de execuție însă fără depășirea termenului de livrare prevăzut în caietul de sarcini (cap.3.4.1) și în contract.**Acceptabil (2 pct.)** –Produsele sunt livrate și serviciile asociate sunt prestate cu depășirea termenelor stabilite în Planul de execuție și cu depășirea termenului de livrare prevăzut în caietul de sarcini (cap.3.4.1) și în contract cu mai puțin de 30 de zile.**Nesatisfăcător (1 pct.)–** Produsele sunt livrate și serviciile asociate sunt prestate cu depășirea termenelor stabilite în Planul de execuție și cu depășirea termenului de livrare prevăzut în caietul de sarcini (cap.3.4.1) și în contract cu 30 de zile sau mai mult. | Evaluarea livrării produselor și prestării serviciilor asociate la timp |

# Cerințe privind personalul de specialitate - pentru ambele loturi

Ofertantul va nominaliza specialiștii proprii care vor asigura pe parcursul Contractului serviciile de instalare, configurare, punere în funcțiune și testare, cât și specialiștii care vor asigura activitățile aferente garanției și suportului tehnic.

Specialiștii propuși trebuie să dețină calificarea și experiența specifică tipului de produs achiziționat. Furnizorul își asumă obligația de a asigura, pe parcursul derulării contractului, personal de specialitate pentru asigurarea serviciilor de punere în funcțiune, testare și suport tehnic în perioada de garanție.

#  Modul de întocmire a Propunerii tehnice - pentru ambele loturi

Toate specificațiile tehnice din prezentul Caiet de sarcini sunt obligatorii și minimale pentru toți ofertanții.

Documentul principal al propunerii tehnice este **formularul de propunere tehnică** pus la dispoziție de autoritatea contractantă în Secțiunea Formulare a Documentației de atribuire), în care se va răspunde punct cu punct la fiecare dintre cerințele/specificațiile tehnice (\*) prevăzute în prezentul caiet de sarcini și în care se face trimitere la documentația tehnică/documentele suport, anexate formularului.

***(\*)*** *Pentru specificațiile tehnice ale fiecărui produs în parte se va indica pagina din datasheet-ul oficial și link-ul valid al site-ului oficial al producătorului; se atașează extrasele la data ultimei accesări de pe site-urile indicate, relevante pentru demonstrarea conformității cu cerințele din Caietul de sarcini.*

La completarea Formularului de propunere tehnică, în situațiile în care informațiile ce trebuie introduse de ofertant pe coloana *„Mod de îndeplinire”* ocupă mult spațiu, acestea vor fi cuprinse în anexe, numerotate, respectând ordinea de prezentare înscrisă în formular. Pentru fiecare cerință din Formularul de propunere tehnică pentru care se întocmește o anexa privind modul de îndeplinire, ofertantul va indica în mod clar numărul anexei.

În sensul celor mai sus menționate, în anexele la Formularul de propunere tehnică vor fi înscrise informații privind:

1. **Îndeplinirea cerințelor caietului de sarcini referitoare la:**
2. Documentația tehnică și documentele suport necesare pentru identificarea produselor și a serviciilor de suport tehnic ofertate, a specificațiilor tehnice și funcționale ale acestora, precum și a modului de integrare funcțională a acestora în cadrul soluției ce se achiziționează, conform cerințelor Caietului de sarcini, cu referire clară la specificațiile tehnice ale producătorului, la standardele aplicabile și la Politica de licențiere a producătorului pentru produsele software ofertate.
3. Identificarea fiecărui produs ofertat, pentru care se vor prezenta:

a) producătorul;

b) denumirea comercială, tipul/versiunea;

c) configurația hardware detaliată pe subansamble/componente/module;

d) versiunea de firmware;

e) pachetele software;

f) licențele ofertate (proprii și ale terților) și condițiile acestora; furnizorul va prezenta în formă scrisă, printr-o adresă oficială semnată, datată și ștampilată, un exemplar tipărit după politica de licențiere a producătorului, valabil la momentul semnării contactului;

g) servicii asociate;

h) specificațiile tehnice emise de Producător;

i) standardele/protocoalele respectate;

j) modul de integrare funcțională a fiecărui produs ofertat, conform cerințelor Caietului de sarcini:

1. Informații privind livrarea, instalarea, configurarea, testarea și punerea în funcțiune a produselor, modul de asigurare a activităților de instruire, garanției și suportului tehnic, incluzând: detalierea resurselor și mijloacelor pe care furnizorul le va angaja pentru îndeplinirea contractului, obligațiile asumate referitoare la modul de asigurare a garanției și suportului tehnic, responsabilități ale personalului furnizorului implicat pentru îndeplinirea contractului de furnizare;
2. Documentele doveditoare ale calificării și experienței specialiștilor desemnați de ofertant conform cap.9 din caietul de sarcini;
3. Alte informații considerate relevante de ofertant pentru demonstrarea îndeplinirii cerințelor minime din caietul de sarcini.

***Notă:***

*În cazul constatării unor neconcordanțe, specificațiile oficiale ale Producătorului produsului (valabile la data limită de depunere a ofertelor) vor fi considerate ca referință, conținutul acestora primând asupra specificațiilor tehnice prezentate de ofertant.*

*Pentru acele componente (hardware, software etc.) ofertate și definite de furnizor ca fiind echivalent sau cel puțin similare ca performanțe, furnizorul va prezenta documente care să justifice în detaliu din punct de vedere tehnic acest lucru.*

1. **Factori de evaluare pentru componenta tehnică:**
2. Formularul pus la dispoziție de autoritatea contractantă în Secțiunea Formulare a Documentației de atribuire);
3. Documente justificative privind susținerea celor declarate în Formular.
4. **Respectarea obligațiile relevante în domeniile mediului, social și al relațiilor de muncă:**
5. Declarație privind respectarea condițiilor specifice de muncă și protecție a muncii potrivit art. 51 din Legea nr. 98/2016\*

Informații detaliate se pot obține de la instituțiile competente în domeniu, respectiv Ministerul Mediului, Apelor și Pădurilor, Ministerul Muncii și Solidarității Sociale și de pe site-ul [www.inspectiamuncii.ro](http://www.inspectiamuncii.ro).

***Notă:*** *Autoritatea contractantă nu permite modificarea clauzelor contractuale care ar putea afecta obiectului contractului/obiectivelor stabilite prin prezentul Caiet de sarcini și/sau condițiilor cadru privind îndeplinirea acestora. Autoritatea contractantă va analiza propunerile de modificare a clauzelor contractuale din perspectiva respectării legislației speciale, cât și a celor prevăzute în Caietul de sarcini.*

**Confidențialitatea propunerii tehnice:**

În conformitate cu prevederile art. 57 alin. (4) din Legea nr. 98/2016, operatorii economici indică și dovedesc în cuprinsul ofertei care informații din propunerea tehnică sunt confidențiale întrucât sunt: date cu caracter personal, secrete tehnice sau comerciale sau sunt protejate de un drept de proprietate intelectuală. Informațiile indicate de operatorul economic ca fiind confidențiale, inclusiv secrete tehnice sau comerciale și elementele confidențiale ale ofertelor, trebuie să fie însoțite de DOVADA care le conferă caracterul de confidențialitate, în caz contrar nefiind aplicabile prevederile art. 57 alin. (1) din Legea nr. 98/2016.

Astfel, Propunerea tehnică nu poate fi declarată confidențială, clasificată sau protejată de un drept de proprietate intelectuală în integralitatea sa, ci doar anumite informații din cuprinsul acesteia. Cu titlu de exemplu, precizăm următoarele:

a) toți termenii din Caietul de sarcini care sunt preluați în Propunerea tehnică nu pot fi declarați confidențiali, întrucât Caietul de sarcini este o secțiune a Documentației de atribuire, care este un document public, atașat la Anunțul de participare aferent procedurii de atribuire,

b) CV-urile specialiștilor pot fi declarate confidențiale, pentru acele informații care intră sub incidența prevederilor legale privind datele cu caracter personal sau dacă conțin informații a căror divulgare ar aduce atingere persoanelor respective.

Ofertantul consimte ca, dacă nu marchează informațiile conținute de propunerea tehnica care sunt confidențiale, clasificate sau protejate de un drept de proprietate intelectuală și nu sunt însoțite de dovezi care sa le confere acest drept, autoritatea contractantă are libertatea de a utiliza sau de a dezvălui oricare sau toate aceste informații fără înștiințarea ofertantului.

*NOTA: Documentele propunerii tehnice vor fi numerotate și însoțite de un OPIS.*

Toate produsele componente ale soluției ofertate vor fi prezentate cantitativ în Propunerea tehnică și cantitativ-valoric în Propunerea financiară, specificându-se prețul unitar al fiecărui produs ofertat, cu maxim două zecimale. Prețul produselor componente ale soluției va include toate accesoriile și serviciile cu titlu accesoriu, inclusiv suportul tehnic oferit. În cadrul Propunerii financiare, ofertanții vor detalia prețul produselor ofertate, pentru fiecare număr de producător („part number”).

# Alocarea riscurilor în cadrul contractului, măsuri de gestionare a acestora - pentru ambele loturi

| Nr. crt. | Risc identificat | Măsuri de gestionare a riscurilor(prevenire, reducere sau eliminare) |
| --- | --- | --- |
| 1 | Din cauza capacității tehnice/ financiare/ profesionale reduse a furnizorului, execuția contractului se realizează cu dificultăți. | Achizitorul a solicitat ca cerință minimă de calificare privind capacitatea tehnică și profesională demonstrarea unui nivel al experienței similare, pentru a se asigura că ofertanții participanți la procedură dețin capacitatea de a asigura cu profesionalism implementarea contractului, dată fiind specificitatea produsului solicitat și a serviciilor asociate. |
| 2 | Din cauza capacității tehnice/ financiare/ profesionale reduse a furnizorului, este posibil ca obligațiile contractuale să fie neîndeplinite/ îndeplinite necorespunzător, ori cu întârziere. | Pentru compensarea prejudiciului suferit ca urmare a îndeplinirii necorespunzătoare, ori cu întârziere sau a neîndeplinirii obligațiilor asumate de către furnizor, achizitorul include în contract:a) dreptul de a deduce penalități din valoarea contractului, conform prevederilor art. 3 alin. (21) din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare;b) dreptul de a deduce penalități în caz de abateri de la nivelul minim de disponibilitate a serviciilor de suport tehnic, respectiv timpii de intervenție prevăzuți în Caietul de sarcini;c) dreptul de a rezilia contractul din vina furnizorului și de a pretinde plata de daune-interese;d) posibilitatea executării garanției de bună execuție, în limita prejudiciului creat. |
| 3 | Din cauza analizării neaprofundate a documentelor, există riscul apariției unor erori nedetectate la momentul semnării contractului, incluse în oferta furnizorului. | În contract se prevede faptul că, în cazul apariției de neconcordanțe între Propunerea tehnică și Caietul de sarcini, primează prevederile din Caietul de sarcini. |
| 4 | Din cauza unei slabe organizări a furnizorului, există riscul nerespectării termenelor de livrare, instalare, punere în funcțiune. | Prin Caietul de sarcini, achizitorul a solicitat *Plan de livrare, instalare, punere în funcțiune, testare și recepție*, ce va fi propus de către furnizor și agreat cu achizitorul. |
| 5 | Din cauza unei slabe comunicări între furnizor și producător/ distribuitor, există riscul de a furniza produse care nu îndeplinesc specificațiile tehnice. | Prin Caietul de sarcini s-a prevăzut obligația furnizor de a garanta că produsele furnizate prin contract sunt noi, de ultimă generație, și încorporează toate îmbunătățirile recente în proiectare și din ultima versiune, inclusiv din punct de vedere al securității. Furnizorul are obligația de a garanta că toate produsele furnizate prin contract sunt livrate pe canalul oficial al producătorului, acoperind zona UE. |
| 6 | Din diverse cauze de natură tehnică, produsele livrate pot funcționa necorespunzător sau se pot defecta. | Achizitorul a inclus în Caietul de sarcini cerința de asigurare a serviciilor de garanție și suport tehnic pentru o perioadă de minim 36 de luni.De asemenea, prin Caietul de sarcini, achizitorul a prevăzut obligația furnizorului de a asigura funcționarea produsului, reparând sau înlocuind prin grija și pe cheltuiala lui orice componentă hardware sau accesoriu.  |
| 7 | Din cauza unei slabe organizări a furnizorului, există riscul de a nu respectă nivelul de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. | La nivel contractual s-au introdus penalități în caz de abateri de la nivelul minim de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. |

 Director General

Marius-Daniel PESTINĂ

 Director Întocmit

 Ciprian Gheorghe Șef serviciu

 Bogdanel Badea